b'\n_START_ARTICLE_\nBundesanleihe\n_START_PARAGRAPH_\nUn Bundesanleihe \xc3\xa9s un bo estatal a llarg termini em\xc3\xa8s per Alemanya. Comunament se\'ls anomena Bunds. _NEWLINE_Com a bons de govern que s\xc3\xb3n, s\xc3\xb3n un dels instruments financers amb els quals el govern alemany est\xc3\xa0 finan\xc3\xa7ant el seu deute. Els primers bons d\'aquest tipus expedits per Alemanya es van col\xc2\xb7locar al mercat l\'11 de desembre de 1952. Les emissions amb venciments oscil\xc2\xb7len entre 10 i 30 anys, encara que de moment \xc3\xa9s una hip\xc3\xb2tesi la possibilitat d\'emetre aquests valors amb un venciment de 50 anys, com a Fran\xc3\xa7a. Els Bundesanleihen difereixen dels "Bons del Govern", anomenats Bobl (de l\'alemany Bundesobligation),en el fet que tenen una data de venciment m\xc3\xa9s breu, en general cinc anys. El Bund proporciona un rendiment fix anual (c\xc3\xa8dula). Actualment els bons s\'emeten en euros i cotitzen a la borsa de valors que indica el percentatge del valor nominal en qu\xc3\xa8 es venen._NEWLINE_El Bund \xc3\xa9s tradicionalment considerat com la refer\xc3\xa8ncia europea per avaluar l\'spread, la difer\xc3\xa8ncia de rendiment entre els t\xc3\xadtols a deu anys emesos pels alemanys, i els seus hom\xc3\xb2legs d\'altres pa\xc3\xafsos europeus._NEWLINE_Prestar diners al govern alemany no es considera molt arriscat i per tant \xc3\xa9s poc remunerat; aix\xc3\xb2 es deu al fet que Alemanya \xc3\xa9s un pa\xc3\xads generalment fiable als ulls dels operadors financers, amb uns comptes de l\'Estat en ordre i amb una pol\xc3\xadtica econ\xc3\xb2mica estable i amb rigor.'